[{"text_idx": "#000004", "text": "Rhaglen a ariannir gan Lywodraeth Cymru yw Dechrau\u2019n Deg ar gyfer plant rhwng 0 a 3 ac 11 mis a\u2019u teuluoedd sy\u2019n byw mewn adaloedd penodol yn Sir Gaerfyrddin, a ddiffinnir gan co\u0302d post."}, {"text_idx": "#000005", "text": "Cydnabyddir bod blynyddoedd cynnir plant yn gyfnod pwysig a bod profiadau\u2019r adeg hon yn cael effaith sylweddol ar ddatblygiad plant yn y dyfodol felly mae\u2019n bwysig iawn gwneud pethau\u2019n iawn!"}, {"text_idx": "#000009", "text": "Mae gan blant rhwng 2 a 3 oed, sy\u2019n byw mewn ardaloedd Dechrau\u2019n Deg, hawl i gael gofal plant wedi\u2019i ariannu a hynny am ddeuddeg awr a hanner yr wythnos (dwy awr a hanner y dydd) o ddydd Llun i ddydd Gwener, am 42 wythnos y flwyddyn."}, {"text_idx": "#000010", "text": "Mae\u2019n eithaf tebygol mai bod yn rhiant fydd un o\u2019r rolau fydd yn rhoi\u2019r boddhad mwyaf ichi ac weithiau, yn un o\u2019r rolau mwyaf heriol hefyd! Am y rheswm hwnnw, mae gennym amrywiaeth o gweithdau i gefnogi mamau, tadau a gofalwyr. Fel arfer, cynhelir ein gwiethdau mewn canolfannau plant neu ganolfannau teulu lleol ac maent yn llefydd hwyliog ac yn anffurfiol ac yn bwysicach na hynny, am ddim!"}, {"text_idx": "#000011", "text": "Nyrsys Iechyd y Cyhoedd yw Ymwelwyr Iechyd. Maent yn gweithio gyda theuluoedd i hybu iechyd da ac atal salwch. Mae Ymwelwyr Iechyd Dechrau\u2019n Deg yn cynnig gwasanaeth gwell, yn y cartref sydd wedi\u2019i deilwra i anghenion unigol y teulu. Caiff teuluoedd yn ardal Dechrau\u2019n Deg Ymwelydd Iechyd penodol a fydd yn cefnogi\u2019r teulu o\u2019r cyfnod cyn-geni tan fod plant y teulu hwnnw yn 5 oed. Mae Rhaglen Plant Iach Cymru yn nodi cysylltiadau allweddol ar gyfer teuluoedd Dechrau\u2019n Deg.*"}, {"text_idx": "#000012", "text": "*Gwasanaeth cyfeirio yn unig yw hwn. I gael mynediad ato bydd angen atgyfeiriad gan eich Bydwraig neu Ymwelydd Iechyd."}, {"text_idx": "#000014", "text": "Paratoi ar gyfer esgor a gofalu am y babi, gyda chymorth un-i-un yn y cartref ac mewn grw\u0302p."}, {"text_idx": "#000016", "text": "Meithrin hyder o ran mynychu grwpiau lle gallant gwrdd a gwneud ffrindiau a\u0302 mamau eraill."}, {"text_idx": "#000018", "text": "Rydym yn darparu arweiniad, mentora a chymorth drwy gydol y beichiogrwydd ac er mwyn hybu hunan-barch a chynyddu hyder."}, {"text_idx": "#000019", "text": "Rydym yn cynnig cefnogaeth emosiynol yn y cyfnod ar o\u0302l geni \u2013 cyfnod lle mae\u2019r rhan fwyaf o famau\u2019n teimlo bod cael babi newydd yn gallu bod yn heriol."}, {"text_idx": "#000020", "text": "Mae dysgu siarad yn rhan hanfodol o ddatblygiad a thwf cynnar babanod a phlant. Bydd cyfathrebu a siarad yn rheolaidd a\u0302\u2019ch babi o\u2019r enedigaeth (ac yn ystod y beichiogrwydd), a chynnig ystod eang o weithgareddau ysgogol iddo/iddi, yn helpu gallu plentyn i siarad i ddatblygu\u2019n llawn er mwyn ei helpu i ddysgu, i lwyddo ac i fod yn barod ar gyfer yr ysgol."}, {"text_idx": "#000024", "text": "Gwasanaeth Gwybodaeth i Deuluoedd Sir Gaerfyrddin"}]